ACTIVITATS MAIG 2011 


ACTIVITATS SETMANALS 


- Els dilluns a les 19H GUITARRA (Ateneu Llibertari Paquita) 

- Els dimarts a les 19H taller de SOLDADURA (Ateneu Llibertari Paquita) 

- Els dimecres a les 10H trobada de DISTRIBUÏDORES anticomercials a una diferent Facultat de la 
Universitat de Girona cada setmana (ler lletres, 2on ciències, 3er educació, 4t Montilivi) 

- Els dimecres de 16H a 20H TALLER de bicis "Trinxacadenes" (Kan Kolmo) 

- Els dimecres a les 19H GRUP D'EDUCACIÓ LLIURE (Ateneu Llibertari Paquita) 

- Els dijous a les 20H JAM SESION. Porta instruments i juntxs farem música. Amb Cafeta oberta 
fins les 23H (Ateneu Llibertari Paquita) 

- Els dijous i divendres a partir de les 18H CAFETA oberta + DISTRI anticomercial Logofobia (Kan 
Kolmo) 

- Els matins de divendres taller d’ELABORACIÓ de PA. Portes obertes de 9H a les 9H30. A la tarda, 

a partir de les 18H VENDA de PA ecològic artesà (També es pot demanar per encàrrec) (Kan Kolmo) 

I 

- Els divendres de 21H a 00H CAFETA MUSICAL amb cervesa artesana d’elaboració pròpia (Ateneu 
Llibertari Paquita) 

- Els dissabtes a partir de les 11H del matí: "Sabados Hortera” obre les portes del local. 
Degustació de productes artesans, lloc de trobada, espai infantil... (Hortera de Salt) 

- Els dissabtes a les 17H PARADA de llibres de la CNT i biblioteca gratuïta al 3er pis (Ateneu 
Llibertari Paquita) 

- Els diumenges a les 21H PIZZERIA "Asacco Pizzetti", benèfiques per causes que es creguin 
convenients (Can Rusk) 

- Es fan classes de reforç escolar per nenxs i joves, classes de català i castellà i classes per a 
l’obtenció del títol de ESO per adultxs. (Ateneu Llibertari Mohandas Gandhi) Els horaris estan per 
concretar. 


ACTIVITATS PUNTUALS 


- Dissabte 7 a les 18H TROBADA de DONES (Ateneu Llibertari Paquita) 

^- Dissabte 7 i Diumenge 8 FESTA PRIMAVERAL HORTERA (Hortera de Salt) 

Dissabte 7: A partir de les 11H TALLERS infantils, espectacles i jocs. 

A partir de les 14H FIDEUÀ POPULAR (peix i vegetariana) + beure + café per 5 euros (comprar 
el tiket 2 dies abans com a molt tard, poseu-vos en contacte per confirmar). A la tarda 

f Sorteig de "LaPaneraPrimavera" + Espectacle interactiu "El Poematón" amb Lali + Jocs 

rurals i asilvestrats + Música i ballaruca amb Dj. Wembez, Akhamush i altres artistes. 
Diumenge 8: A la tarda a partir de les 17H: lera FIRA D'INTERCANVI Hortera (portat una tela 
i tot allò que vulguis canviar, regatejar, regalar, etc..). Hi haurà berenar. 

- Divendres 13 a les 19H CINE-COL•LOQUI + a les 21H SOPADOR Popular: Menjars del món: Pakistan; 2 
plats, postre, pa i beguda: 5 euros (Ateneu Llibertari Paquita) 

- Diumenge 15 Portes obertes del PROJECTES D'EDUCACIÓ LLIURE (Gatzara, Hortera de Salt) 

12H PRESENTACIÓ dels projectes i TALLERS per la canalla 
13H30 DINAR... Parada amb menjar i beure 

15H30 Conta CONTES i JOCS de Cucanya ..... 

■ Pums de distribució: 

- Dijous 26 a les 21H SOPAR POPULAR per l'autogestió; ■f i ' ” 

tots els plats i beguda : 3 euros o intercanvi de KAN KOLMO 

menjar (Kan Kolmo) H C /del carrae 41 (Girona) 

[ - Cap de setmana del 28 i 29 I JORNADES AGRO- rATJ — 

' ECOLÒGIQUES: Xerrades, Tallers, Dinar popular j 

ecològic, Fira de mostres... (La Bisbal d'Empordà) ||Lj 


Crit de la Terra és un projecte de contrainf ormació 
autogestionat de la província de Girona. Té la intenció 
de servir com a mitjà per informar de totes aquelles 
notícies i opinions que no acostumen a sortir en els 
mitjans convencionals. Pretenem que sigui un canal de 
comunicació directe, que pugui facilitar un tracte més 
proper entre diferents col-lectius alternatius i 
antiautoritaris de les comarques de Girona. 

La nostra manera de funcionar és senzilla: som un grup 
de persones que ens encarreguem de rebre notícies, 
articles d'opinió i altres, que posteriorment editem, 
imprimim i distribuïm. Us demanem i animem per tant, a 
que ens envieu vosaltres mateixes la informació que 
tingueu i que us agradaria que es publiqués. Volem 
agrair a totes aquelles que han contribuït a que el 
projecte sigui possible envia-nos escrits. No ens fem 
càrrec dels continguts de la publicació ja que 
considerem que és el lliure exercici d'una necessitat 
vital: la comunicació. 


KAN KOLMO 

C/del carme 41 (Girona) 

CAN RUSK 

C/Comerç 31 (Girona) 

ATENEU LL. MOHANDAS GANDHI 
Pl. Antoni Gaudi (Salt) 

ATENEU LL. LA PAQUITA 

Psg.Marimon Asprer 16 (La Bisbal) 

CNT d'OLOT 

Pl. cinema colon 4 (Olot) 

BAR VEGÀ B-12 

C/Rutlla 147-155 (Girona) 

LA HORTERA 

Camí del torín (Hortes de Salt) 

CGT de Girona 

Av. Sant Narcís 28, 2on (Girona) 

Llibreria ELS TROBADORS 
Passeig vora del mar (L'Escala) 

Si vols rebre el CRIT DE LA TERRA amb versió 
impresa o versió digital posa'l eo contacte 
critdelalerra@Hmail.com 



MAIG 2011 



PUBLICACIÓ GRATIX 


EDITORIAL 


- Per què celebrem l'l de 
maigP [Pag.21 

- Reflexió sobre una 
possible alternativa social 
revolucionària anarquista 
IPàg.3I 

- Molt Alta Tensió, 
Destrucció i Crisis IPàg.41 

- Reflexió: Sols una 
estupidesa pot dominar un 
altra estupidesa IPàg.51 


Recordin, recordin, 22 de 
maig, eleccions 

municipals. Tornem a estar 
aqui per totes aquelles 
persones que en les 

converses quotidianes, als 
bars, universitats, 

feines, al carrer, 

recorden que els politics 
ens roben, ens menteixen i 
que a ningú representen. A 
totes aquelles que no es 
senten identificades amb 
els qui manen, que creuen 
que tots els problemes 
ragen de la mateixa font i 
que troben que el món fa 
pudor. A totes elles un 


missatge 
PANFLETEROS 

vosaltres (si tu també 
estimat lectorx) i 
nosaltres, que ens oblidem 
de la nostra pròpia 
docilitat, que amb una 

inèrcia cega i masoquista que ens arrossega a obeir, 
continuem perpetuant tot allò que critiquem amb 
paraules buides de significat perquè som incapaçxs 
d'acompanyar-les amb fets. A totxs vosaltres proposem 
que aquest cop no sigui aixi. 

Aquest 22 de maig no anirem a votar, no tornarem a 
delegar la nostra responsabilitat a un en,s 
administratiu i politic que sabem clar que no ens 
agrada i genera un munt d'injusticies que no volem 
permetre i menys, ser còmplices. Totes juntes decidim 
quin tipus de vida volem, sense capitalisme, ni pseudo- 
independentismes, ni velles ideologies autoritàries 
podrides. Desemmascarem totes aquestes farsants que 
dirigeixen o volen dirigir les nostres vides. 

Preparades oer viure la nostra vida? 


clar: 
totxs 
t ambé 

) i 

oblidem 






















Per què celebrem l'l de maigP 

El Dia Internacional dels i de les Treballadores, el Primer de Maig, és la festa 
reivindicativa del moviment obrer mundial. 

Aquesta jornada de lluita pels drets dels i de les treballadores fou establerta al 
congrés obrer socialista celebrat a Paris el 1889. Es decidi que, en homenatge als 
Màrtirs de Chicago, l'l de maig seria el dia de protesta i reclamacions obreres. 

Qui eren els màrtirs de Chicago? 

Eren sindicalistes anarquistes que van ser condemnats a diferents penes de presó (3 
d'ells) a la forca, (la resta) per participar en una vaga que va començar el dia 1 
maig 1886 i va acabar quatre dies després en les revoltes de HayMarquet. 

En aquesta vaga demanaven una cosa, que avui en dia, segueix sent un somni per a 
molts i moltes obreres: les vuit hores. 

Al final els vuit van morir. Els seus noms eren Samuel Fielden, Oscar Neebe, Michael 
Schwab, Georg Engel, Adolf Fischer, Albert Parsons, August Vincent Theodore Spies i 
Louis Lingg. 

Desprès d'aquesta petita explicació de com va començar l'historia de l'l de maig i de 
qui eren els vuit de Chicago, tinc clar que els i les anarquistes, tenim que fer 
nostre aquest dia. No podem deixar que l'l de maig se'ns esborri del cap, no podem 
oblidar aquests vuit companys anarquistes que van acabar donant la seva vida per una 
idea. 

Aquest dia l'hem de tornar a fer nostre. Aquest dia és nostre, és dels i les 
ANARQUISTES!! Hem de fer que torni a ser un dia combatiu i no caure en la frustració. 
Si això passa el capital haurà guanyat la partida. 

Ja n'hi ha prou, que partits politics, sindicats grocs i empresaris hagin convertit 
aquest dia en un dia festiu sense més. 

L'l de maig, les anarquistes hem de tornar a fer del carrer un polvori. 

Pels vuit de Chicago, pels milers d'obrers i obrers morts a l'any, pels presos i 
preses, pels i les emigrants, pels i les parades, pels i les desnonades ... i en fi, 
pels i les represaliades i torturades per aquest sistema, hem de tornar a fer nostre 
l'l de maig, sortir al carrer i dir que ja n'hi ha prou!! 

L'l de maig té que tornar a ser un dia de lluita!! 

Que l'l de maig sigui un Kaos!! 


Contragironainformando@gmail.com 



Deixar de banda a persones, que mantenen uns discursos que concorden amb uns minims amb 
nosaltres, perquè des del nostre punt de vista han tingut un error estratègic, i no 
reflexionar conjuntament per superar aquets errors, podria ser el major dels nostres 
errors a més de ser una postura jeràrquica i avantguardista, d'aquesta manera millor ens 
fem comunistes autoritàries. 

Crec que la millor manera de superar els errors és portar a la pràctica les nostres 
teories i hipòtesis de lluita amb altres persones per diversos motius. Per avançar 
col·lectivament en la construcció d'una nova forma d'entendre la vida, per aprendre a 
partir de la diversitat, ja que no som éssers aïllats, altres formes d'entendre la vida i 
en tot cas poder enriquir-nos o rebatre-les amb coneixement de causa (sense una posició 
jeràrquica, és a dir posicionats des de la veritat absoluta dels nostres actes ja que no 
hem participat en el procés, i ens hem limitat a fer la critica destructiva des de fora 
sense aquest coneixement portat a la pràctica). 

Es tracta en definitiva més que de criticar, de donar exemple amb els nostres actes, una 
persona que vol la transformació social ha d'estar preparada per a tot tipus de reptes i 
ha d'estar formada per poder discutir i defendre les seves idees en tots els àmbits de la 
vida. Si no som capaçes de fer això, la solució no és crear espais d'auto-consum on reduïm 
els nostres àmbits de vida i autocompadir-nos entre nosaltres en aquell món imaginari 
construït a partir d'un espai auto-denominat alliberat. 

La solució pot ser és crear espais de debat i reflexió, polititzar els nostres actes i fer 
que les reflexions puguin ser posades en pràctica i defensades amb arguments reals i 
contundents tan teòrics com pràctics. 

D'aquesta manera enlloc d'intentar orientar els nostres esforços a disgregar i separar-nos 
de forma elitista de l'altra gent, un objectiu prioritari seria sense perdre el nostre 
discurs, posar-lo a la pràctica amb altres col·lectius que comparteixen aquests discursos 
minims i donar exemple de lo vàlida que potser la nostra lluita, o si nosaltres mateixes 
veiem que la manera de portar-la no funciona, poder reformular-la i redefinir-la sempre 
seguint els principis bàsics consensuats prèviament. 

Esperar assegudes a que la gent ens admiri per lo estèticament radicals que som, no té cap 
sentit si volem la transformació social, són molts els debats que s'han de fer en una 
Girona que ha viscut una etapa de decadència revolucionaria on ja no queden quasi ni les 
brases, llavors hem de fer un treball de discussió, d'acció directa i de reflexió 
important, sense oblidar cap de les vessants explicades ni de les condicions socials i el 
moment històric que vivim. Això es diu tenir mires amb perspectiva. 

El aïllament individualista no és més que una solució nihilista i egocèntrica resultat de 
moltes de les nostres impotències al no poder satisfer les nostres necessitats. 

Són qüestions que també hauriem de tractar als espais convivencials i de discussió, les 
nostres relacions han de ser un punt central en la nostra lluita, ja que mentres creixem 
com a col·lectiu politic, creixem com a persones, i per això les nostres carències han de 
ser tractades i expressades de forma politica, lo personal és politic i lo politic és 
personal en tant quant no podem ser persones dividualitzades, sinó que som individus 
relacionats amb altres individus i en algun moment hem de prendre decisions. 

Com a persones properes hem d'entendre que som com som, gràcies a que vivim amb les 
altres, i superar aquests conflictes col·lectivament és una part important, sense perdre 
de vista que el nostre objectiu és l'autonomia individual i l'èxit col·lectiu. 

Aquesta hauria de ser la nostra premissa, ser lliures i organitzar-nos satisfactòriament 
per defensar-nos del nostre màxim enemic, 1'Estat. 

Per altra banda individuar els problemes col·lectius és una conquista del capital. 

Que als nostres espais no ens importi abordar el tema de gènere, d'abusos de poder i de 
xantatges, ficant en primer ordre la qüestió personal i individual, és un èxit per ( a 
1'Estat, ja que nosaltres estem reproduint els aspectes que ell mateix ens està inculcant, 
llavors perdem autonomia en la gestió dels conflictes (sigui quin sigui el resultat del 
procés respecte a possibles persones implicades, no estic tractant de criminalitzar res ni 
a ningú, sols s'apunta a crear un espai que resolgui els conflictes). 

No ser critic amb els mecanismes pels quals la joventut ha perdut tota iniciativa 
revolucionaria (drogues, hedonisme, alcoholisme, individualisme, nihilisme, egoisme, etc.) 
és un altra medalla aconseguida de l'estat i del capital. Des d'aquet punt de vista 
tindriem que treballar aquests aspectes que ens estan destruint com a persones i com a 
col·lectius i no sols tractar els temes tècnics que necessaris, però de menor 
importància. 


Yeska 

























La construcció de la persona humana no podria ser entesa sense comptar amb la 
transmissió de cultura i coneixements que altres persones han transmès, compartit, 
reformulat i creat alhora col·lectivament en base a un consens en la forma d'entendre 
la vida depenen també de l'adaptació ecològica, aixi apareix la diversitat cultural i 
les diferències entre els pobles. L'home és social per naturalesa i per això ha 
desenvolupat -com la resta d'espècies animals- al llarg de la seva historia relacions 
de solidaritat, suport mutu i treball en col lectiu per enfrontar-se a les condicions 
hostils de la supervivència. 

En aquest sentit, la dividualitat, és necessària per la reproducció humana, però la 
individualitat és lo que dóna sentit i forma a la vivència i per tant a les estratègies 
de supervivència. L'home ha emprat sempre utensilis externs al seu cos per a la 
supervivència, cosa que ha permès desenvolupar unes tècniques i unes pràctiques que per 
una banda permet millorar les condicions humanes de supervivència i per altra banda 
imposa un desequilibri ecològic. 

La dividualitat humana, no pot existir sense la pertinença al grup per diferents 
motius, en els quals es troba la recerca d'estratègies per la supervivència, perquè de 
per si la dividualitat no pot crear ni tècnica ni estratègia. L'ésser per tant és bio- 
psico-social en totes les seves màximes expressions i són inseparables. Per això 
argumentaré que la dividualitat no pot ser entesa de forma separada única i aïllada al 
grup social o biològic al que pertany. En termes politics, d'individualisme nihilista 
sols respon a la concepció liberal capitalista de la competitivitat i el aïllament del 
grup és a dir "divide y venceràs". 

En aquest sentit la individualitat es refereix a un individu únic i intransferible però 

( que no es pot entendre sense la construcció social de la humanitat o la pertinença al 
grup, a no ser que trobéssim algun espècimen que visqui sol i que no interactuï amb cap 
ésser viu per a sobreviure. Aixi trobem que la sociabilitat es construeix en base a la 
transmissió de coneixements naturals o culturals que sols és possible amb la interacció 
amb les altres persones. 


Com a llibertàries que cerquen una transformació social hem de ser conscients de que no 
podem separar-nos ni aïllar-nos de la resta del grup biològic encara que tinguem 
diferències socials, perquè sinó intervenim (construint i destruint alhora) en la 
recerca d'estratègies col·lectives per a la supervivència estarem sotmeses a les forces 
dominants capitalistes. En aquest sentit construir espais aïllats i d'autoconsum sols 
serveix per aïllar-nos i crear una avantguarda al més pur estil Marxista. 

El nostre discurs radical en la majoria de vegades és molt pobre i no aporta cap 
alternativa real. Ficar-nos nosaltres mateixes com a exemple de transformació social és 
un error derivat del egocentrisme i d'alts graus de pedanteria. Per començar si vivim a 
una ciutat hem d'entendre que una ciutat mitja per subsistir ha d'expropiar una mitjana 
de recursos d'almenys una desena de poblacions perifèriques petites per abastir tota la 
concentració de persones i de poder. Des d'aquest punt de vista pareix irrisori parlar 
de que som una via de transformació social quan el nostre únic objectiu és sobreviure 
en base dels desfets del capitalisme (reciclar) , si, aquella estratègia de 
supervivència a la que estem sotmesos i dominats mentre xulescament jutgem als demés 
perquè tenen un treball assalariat. Un altra forma d'estar sotmès a la mateixa lògica. 


No es tracta d'estar a dins o a fora del mercat i del capital, es tracta de que, encara 
que creiem que estem a fora del mercat o del capital (ho dubto molt) el que no hem de 
fer és deixar d'intervenir contra la lògica que ens domina, i això implica ser 
conscients de que interactuem amb persones diferents i amb sensibilitats distintes a 
nosaltres. A no ser que no tinguem cap objectiu de transformació social, llavors no té 
cap sentit continuar llegint aquest article. 


! E1 dins i el a fora del sistema s'ha de construir, i no es pot construir sol com 
pretenen algunxs anarquistes individualistes, és una construcció col·lectiva amb el 
màxim d'autonomia individual, pel mer fet de pensar que estàs destruint el sistema no 
vol dir que estiguis fora d'ell. En primer lloc perquè segurament no estàs tocant cap 
pilar fonamental, sols estàs jugant a ser antisistema i en segon lloc, perquè alhora 
s'ha de construir 1'alternativa que serà la nostra base per a la transformació social i 
mantindré la nostra pròpia supervivència i això no es pot fer sol. 

La manera d'interactuar amb les altres persones, com a llibertàries no hauria de ser 
jeràrquica, això implica admetre i superar alguns errors estratègics per avançar 
conjuntament sense perdre de vista els principis bàsics del antiautoritarisme. 


Reflexió sobre una possible alternativa social revolucionària anarquista 

La Unió Europea navega en mig de tempestes, condemnada a un naufragi força previsible en el 
context de les turbulències d'aquesta segona i potser definitiva gran depressió mundial del 
sistema capitalista. Un dels principals damnificats capitalistes del terrabastall global de 
l'enginyeria financera és l'euro. 

Després de les fallides de Grècia i d'Irlanda, el rescat de Portugal fa tremolar Merkel, 
temorosa dels efectes letals que tenen aquestes caigudes en cadena en els incentivats 
sistemes financers del Regne d'Espanya i els altres estats europeus que venen a continuació 
en aquesta mena de llista negra de la zona euro. 

A mesura que augmenta la dimensió de l'estat capitalista enfonsat, com ara en el cas 
previsible del Regne d'Espanya en un temps no gaire llunyà, doncs es veurà afectat per 
l'enfonsament portuguès a més de l'esclat de la bombolla immobiliària, els danys en la zona 
euro podrien ser irreparables. Les mesures adoptades pels governs europeus per intentar els 
efectes del terrabastall financer, enèrgicament imposades, sense dissimular, per Berlin, 
representen una estafa social global, la qual gaudeix de la més absoluta impunitat 
politica, ja que Brussel·les constitueix l'Europa dels mercaders, inventors de la moneda 
única, sostre protector de les burgesies europees i de la seva enginyeria financera i 
bancària, una estafa bancària de fet que lidera Berlin mentre Paris, Londres, Madrid i Roma 
intenten rapinyar el gas i el petroli del Magrib per mitjà de la guerra interimperialista 
de Libia. D'aquesta manera, la delinqüència financera fa de les seves al mateix temps que 
la OTAN bombardeja Libia. Els governs occidentals donaven el comandament de les operacions 
bèl·liques neocolonials del Magrib a la OTAN mentre Brussel·les al Consell Europeu adoptava 
un conjunt global de mesures per intentar reforçar la governabilitat econòmica de la Unió 
Europea i d'aquesta manera intentar un desesperat esforç neoliberal per intentar 
l'estabilitat duradora de la zona euro en el seu conjunt global de mesures que coincideix, 
fil per randa, amb les exigències del principal lobby de voluntats parlamentàries, un lobby 
anomenat European Round Table, que es troben recollides en un document titulat l'Europa en 
marxa. Una visió per a una Europa competitiva el 2015, el qual, a la pràctica, s'ha traduït 
a nivell dels acords de Brussel·les en "pacte d'estabilitat i creixement" i en "pacte per 
l'euro", que, a efectes pràctics, es resumeix en mesures laborals i socials que liquiden el 
denominat Estat de Benestar, factor fonamental per aturar unes revoltes obreres que es 
transformin en revolucions socials autogestionàries. 

Aquestes mesures neoliberals europees passen per retardar l'edat de jubilació, la 
denominada 'flexibilització' del mercat laboral, l'harmonització de les taxes d'interès per 
a corporacions entre els estats membres, la imposició de limits al dèficit, l'ajustament de 
salaris a la productivitat i, en definitiva, una creixent retallada dels drets laborals i 
socials, tot plegat, per aixi intentar eixugar la sagnia bancària iniciada l'any 2007, quan 
el diner públic va rescatar la sideral fallida del sistema financer. Es va injectar capital 
públic al sistema financer mundial, però, a més, es va afegir uns paquets d'estimuls i 
d'ajudes addicionals dels Estats als sistemes autòctons. Aixi, el deute públic de la zona 
euro va augmentar enormement i ara hi ha un destructiu pla d'austeritat en la Unió Europea 
que pateix la classe obrera i les capes anomenades populars, cada vegada més empobrides. 

La fallida fiscal europea, al capdavall una depressió global capitalista, adquireix 
dimensions destructives d'alt nivell de nocivitat capitalista si afegim el persistent i no 
aturable dèficit de transparència de la pròpia Unió Europea, la representació d'un marc 
imperialista metropolità, cosa que arrossega pendent avall les formes democràtiques formals 
de la dictadura burgesa de classe privilegiada hegemònica, tot això acompanyat del 
desballestament del moviment obrer per part de la socialdemocràcia i especialment per part 
del sindicalisme de gestió i integració del Capital al mateix temps que qualsevol tipus de 
mobilització social ecologista finalment es troba segrestada també per sectors de la 
socialdemocràcia i finalment recuperada per part del capitalisme. Queda clar en la crisi 
nuclear del Japó. 

L'antic esquerranista stalinista José Manuel Duraò Barrosso, transformat igualment que 
molts antics maoistes en actiu lider dretà, anomena aquestes retallades europees dels drets 
laborals i socials una "revolució silenciosa" i, sense eufemismes, reconeix que es tracta 
d'una "apoteosi neoliberal". 

Aquesta contrareforma neoliberal liquida tots els vestigis socialdemòcrates possibles i 
obra pas a una alternativa social revolucionària anarquista, la qual hauria de superar el 
marc reivindicatiu clàssic sindicalista i també les sortides cooperativistes individuals o 
familiars que es desvinculin de qualsevol revolta social vers una alternativa 
revolucionària de classe contra classe. 

El triomf implacable de la contrareforma autoritària del capitalisme decadent en la seva 
fase de malaltia terminal, es digui conservadora o socialdemòcrata, al mateix temps 
constitueix un pervers efecte de desplaçament de la societat cap a posicions més 







reaccionàries, retrògrades- i xenòfobes del pensament hegemònic de la Unió Europea, 
sense que calgui entrar en les seves expressions més totalitàries, tipus Le Pen (FN) o 
Anglada (PxC), per no parlar d'una manifestació nazi a Roses o la candidatura nazis 
d'aquest municipi o la de Palafrugell(MSR). 

Per això és necessari un front o un moviment global llibertari anticapitalista contra 
el model energètic (petroli, gas, nuclear i MAT) , el model mobilitat (AVE i altres) , 
les guerres imperialistes del petroli i el gas (Libia, Iraq ... ) i enfront les 

contradiccions en les metròpolis imperialistes (Unió Europea, USA, Rússia, la Xina ...). 

El suport d'ERC i ICV a la guerra imperialista del petroli de Libia ara deixa un espai 
obert i ampli de pacifisme revolucionari que hauria de liderar un front de reagrupament 
comunista llibertari autònom per intentar aconseguir aplegar en un moviment global les 
mobilitzacions socials contra l'energia nuclear conjuntament amb l'oposició al projecte 
d'interconnexió mediterrània anomenada la linia de molt alta tensió (MAT), el qual 
correspon a la necessitat econòmica francesa de donar curs comercial de l'excedent 
energètic nuclear de les seves centrals, en definitiva, un front comunista llibertari 
I que hauria d'impulsar una iniciativa social revolucionària de classe contra les guerres 
| imperialistes i l'oposició a l'energia nuclear i contra la MAT conjuntament amb les amb 
les mobilitzacions i vagues obreres contra les retallades dels drets socials i 
laborals, tot plegat en un context de condicions revolucionàries objectives que es 
. podrien originar en les pròpies contradiccions socials de les revoltes del Magrib, 

I Egipte, Siria, Palestina i Jordània o la peninsula i el golf aràbics, al mateix temps 
i que hi ha una crispació social i laboral en la pròpia metròpoli europea, com ara les 
II. intervencions de l'FMI i la Unió Europea de Grècia, Irlanda i possiblement de la 

I peninsula Ibèrica, a partir de Portugal. 

| La caiguda de fitxes de dominó arrastrarà el Regne d'Espanya, després d'altes estats 
I capitalistes com ara Grècia, Irlanda i Portugal. Hi ha condicions objectives per 

ï intentar transformar l'oposició antibel licista de les guerres imperialistes en un 
l’ procés revolucionari internacional i internacionalista a partir de les revoltes socials 
| de la Mediterrània metropolitana i de la del costat africà i asiàtic. 

La conclusió coherent entre el pensament i la necessitat històrica de transformació 
social passa per un moviment social revolucionari especificament anarquista-comunista 
llibertari. 

En aquest sentit és fa necessari aconseguir una feina de tipus xarxa: persones o nuclis 
locals (connexió autònoma, més o menys formal o informal, temporal, personal o grups 
d'afinitat) . 

M.A.T., DESTRUCCIÓ I CRISI 

La MAT és la linia elèctrica de Molt Alta Tensió que va des de l'Estat Francès, que 

i dona sortida i ven l'excedent de producció d'energia elèctrica generada per les seves 

I centrals nuclears, fins al Nord d'Àfrica travessant tota Catalunya i la Peninsula. 

A Catalunya, la linia està construïda de Sentmenat a Bescanó, on estan acabant la sub- 
estació elèctrica que mantindrà la tensió de 400.000 Volts. El pròxim tram va de 
Bescanó a St. Julià de Ramis, on hi va una altra sub-estació, en aquest tram la linia 
passa pel mig de la vall del Llémena i del Revardit, comportant totes les destrosses 
que més avall indiquem. 

El següent tram va de St. Julià de Ramis a Sta. Llogaia (figueres) i més endavant 
arribarà a França soterrada per sota del parc natural de l'Albera. 

Està en projecte la linia que passa per Lleida. 

Les repercussions són varies i greus: 

Expropiacions de terrenys i/o masos - Impacte paisatgistic - Desaparició de terres per 
l'agricultura - Danys en la salut de les persones dels pobles afectats degut al camp 
magnètic - Augment del perill d'incendi als boscos - Contaminació deguda a la 
ozonització de l'aire - Vessaments d'hexafluorur de sofre - Divisió de la terra y 
segmentació - Pèrdua de la vegetació de sota de la linia y voltants i desestabilització 
dels ecosistemes. - Electrocutació d'aus - Soroll i interferències electromagnètiques 
al voltant de la linia (si t'hi apropes amb un tub de fluorescent, aquest 
s'il lumina) ... 


La Plataforma contra la MAT agrupa entitats, col·lectius i associacions que han dut a terme 
una lluita juridica i legal amb al·legacions, denuncies... i mobilitzacions populars, 
protestes i manifestacions. Ara estan esperant resposta del T. Constitucional prevista pel 
2013, que resulta que és quan ja haurien d'estar acabades les obres. 

ALARMAT és l'associació contra la MAT de Canet d'Adri i el Revardit, totes dues han portat 
demandes als tribunals Suprem i Constitucional, però els hi han denegat els recursos per 
faltes de forma, enlloc de retornar-los per modificar-los. No els ho acceptaran de cap 
manera. Actualment ALARMAT està portant les demandes al Tribunal de la Haia. 

Un altra branca de la MAT va des de Monzon (Huesca) a Isona (Lleida) i es pretén que passi 
pel mig de diferents zones PEIN d'interès natural. La Plataforma unitària contra 
l'autopista elèctrica està recollint firmes i donant actes informatius. 

En quan a Euskal Herria, el Pla Energètic també inclou la connexió des de la linia Castejón- 
Muruarte fins a Gasteiz, passant per Dicastillo, on la sub-estació es començarà al 2014, i 
des d'on es dirigirà a Orkoien. Aquest municipi també quedarà unit per la linia amb la sub- 
estació de Itxaso (Guipuskoa). Per Bizkaia també passa la MAT, prop de Muskiz, un dels seus 
trams han tingut que canviar-lo després de que una agrupació guanyés un judici a Red 
Elèctrica. 

Cal dir que al Euskal Herria les iniciatives populars i veïnals (manifestacions, marxes i 
referèndums) van fer abandonar el projecte a la provincià d'Àlaba, encara que sembla que 
provisionalment, ja que ara han tornat a presentar el projecte i volen continuar per la 
banda de Navarra. 

L’excusa del TAV (Tren d'Alta Velocitat) no és valida, ja que l'AVE Sevilla-Madrid no 
necessita pas cap M.A.T. i funciona des de fa anys. 

No hem de deixar de lluitar contra aquestes macroinfraestructures, segur que la M.A.T. no 
és l'ultima bèstia que ens voldran imposar. Podem reapropiar-nos de les decisions, el poder 
és del poble. 

Creiem que cal una consciència col·lectiva, d'unitat per poder fer front a totes aquestes 
situacions que ens imposen, com ara la crisis i les retallades socials aixi com 
l'autogestió de les nostres vides. 

ARA QUE LA MAT ARRIBA A GIRONA, 

ARA QUE L'ATUR AUGMENTA I ENS RETALLEN DRETS SOCIALS, 

ARA ÉS EL MOMENT DE REACCIONAR, ORGANITZAR-NOS I ACTUAR. 

APROPIEM-NOS DE LA CRISI I RETALLEM LA MAT 

Impliqueu-vos en la defensa del territori 


Sols una estupidesa pot dominar un altra estupidesa. 

Ortega i Gasset, la rebel·lió de les masses 

Si ens auto denominem llibertàries, caldria reflexionar sobre les nostres actituds quan ens 
enfrontem a les relacions socials i personals de la nostra vida quotidiana. 

Per afirmar el que més endavant desenvoluparé al text, m'agradaria aclarir algunes idees 
prèvies. La primera idea que vull presentar és la idea de dividualitat en contraposició a 
la de individualitat. Com ho entenc, la divitualitat és l'ésser al més pur estil biològic, 
l'humà en essència, de la manera més pura i verge, és a dir no és relacional. Per un altra 
banda la individualitat estaria enfocada a la pertinença a una espècie i a un grup social. 
Aquesta es construeix en relació als altres, és a dir, l'ésser humà és conscient de que és 
individu en tant intervé en les relacions socials i es diferencia d'un altre individu, és 
la construcció de la diferencia el que ens fa conscients de la nostra existència. 









